title: O Mediano
text: Iste articlo trata sobre o Mediano. Ta altros emplegos d'o termin Mediano se veiga Mediano (desambigación).
  
  O Mediano (oficialment, en castellano, «El Mediano») ye una pardina aragonesa en o municipio d'a Fueva, en a comarca de Sobrarbe y provincia de Uesca. Actualment se troba despoblada.
  
  Cheografía
  O Mediano ye en as garras meridionals d'a sierra Ferrera, en o cabo alto d'una extensión de faixas de cultura estreitas y menudas. Se concara con o sarrato de a Mula, por alto de Moliniás y a poquetz cientos de metros de a pardina de a Marinyosa.
  
  Totz quatro asentamientos, a Marinyosa, Moliniás, a Mula y o Mediano, formaban a partida de «Fosau Alto», fendo achuntamiento de conchunta con o lugar de Fosau («Fosau Baixo»), que ye o lugar más amanau. Dende o sieglo XIX, as aldeyas y as pardinas de Fosau yeran incluidas en o municipio de Toledo d'a Nata, dica que en a decada de 1960 o municipio va desapareixer en achuntar-se en o nuevo achuntamiento de a Fueva.
  
  Toponimia
  Seguntes Manuel Benito Moliner, o termin «Mediano» puede fer referencia a la posesión de bell propietario antigo, con nombre «MEDIO» con l'addición d'una terminación -ano (especificadera de pertinenza), lo que significaría que ye de procedencia latina.
  
  Referencias
  
  Despoblaus d'a provincia de Uesca
  Lugars d'a Fueva
  Localidaz d'a diocesi de Balbastro-Monzón en Sobrarbe